Sotsiaalministeerium
Sotsiaalkindlustusamet	
	
 	14.10.2025 nr 1.-13/3804 - 1	
info@sm.ee
info@sotsiaalkindlustusamet.ee		

	
Teenuseüksuste valmimise esialgse ajakava edastamine projektis “Erihoolekandeasutuste
reorganiseerimine", „Teenuskohtade reorganiseerimineTallinna Linnavalitsuse poolt.“		

Sotsiaalministeeriumi, Sotsiaalkindlustusameti ja Tallinna linna (Tallinna Sotsiaal- ja Tervishoiuameti kaudu) vahel sõlmitud koostöökokkuleppe nr 2-2.1/2561 eesmärgiks on  tagada vähemalt 84 ööpäevaringse erihooldusteenuse koha rajamine Tallinna linnas, et luua Tallinna haldusterritooriumil ligipääsetavad ja kogukonnaga seotud paremad tingimused ööpäevaringse erihooldusteenuse saamiseks. Sama kokkuleppe punkti 2.1.2. kohaselt informeerib Tallinna Sotsiaal- ja Tervishoiuamet teisi osapooli kirjalikult teenuseüksuste valmimise esialgsest ajakavast 31. märtsil 2025 ja 29. augustil 2025 ning hiljemalt 31. detsembril 2025 teenuseüksuste valmimise lõplikust ajakavast. 
Käesolevaga informeerime, et teenuseüksuste valmimise esialgne ajakava on koostatud Tallinna Linnavaraameti poolt ja edastatud Tallinna Sotsiaal- ja Tervishoiuametile 29.09.2025. Teenusekohtade jagunemise osas täpsustati ajakava Tallinna Linnavaraametiga 6.10.2025.  Kava kohaselt on planeeritud nelja teenuseüksuse rajamine kolmele aadressile:
•	Vasara 13/Kopliranna 18, Tallinn – planeeritud on  24-kohaline teenuseüksus ööpäevaringse erihooldusteenuse osutamiseks. Teenuseüksuse valmimise esialgne tähtaeg on aprill 2028.
•	Pikaliiva 69, Tallinn - planeeritud on kaks hoonet:  12-kohaline teenuseüksus äärmusliku abi- ja toetusvajadusega inimesele ööpäevaringse erihooldusteenuse osutamiseks ja 18-kohaline teenuseüksus ööpäevaringse erihooldusteenuse osutamiseks. Mõlema teenuseüksuse valmimise esialgne tähtaeg on aprill 2028. 
•	Pilvetee tänav 3, Tallinn -  planeeritud on  30-kohaline üksus ööpäevaringse erihooldusteenuse osutamiseks. Teenuseüksuse valmimise esialgne tähtaeg on aprill 2028.
Teenuseüksuste valmimise lõpliku ajakava edastame osapooltele hiljemalt 31. detsembriks 2025. 

Lugupidamisega	

	
	
(allkirjastatud digitaalselt)	
Raimo Saadi	
ameti juhataja

	
Koopia:	Toomas.Jogeva@sm.ee

	
Anna Petrova
5466 0266 anna.petrova@tallinnlv.ee